title: 2013/304/EU: Odluka Vijeća od 10. lipnja 2013. o ovlašćivanju Europske komisije da u ime EU-a sudjeluje u pregovorima o međunarodnoj konvenciji Vijeća Europe za suzbijanje manipuliranja sportskim rezultatima, osim o pitanjima koja se odnose na suradnju u kaznenim stvarima i policijsku suradnju

text:
               11/Sv. 117

               HR

               Službeni list Europske unije

               285

         32013D0304

               L 170/62

               SLUŽBENI LIST EUROPSKE UNIJE

         ODLUKA VIJEĆA
   od 10. lipnja 2013.
   o ovlašćivanju Europske komisije da u ime EU-a sudjeluje u pregovorima o međunarodnoj konvenciji Vijeća Europe za suzbijanje manipuliranja sportskim rezultatima, osim o pitanjima koja se odnose na suradnju u kaznenim stvarima i policijsku suradnju
   (2013/304/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegove članke 50., 56., 165. te članak 218. stavke 3. i 4.,
   uzimajući u obzir preporuku Europske komisije,
   budući da:

               (1)

               Trebalo bi otvoriti pregovore o pripremi međunarodne konvencije Vijeća Europe za suzbijanje manipuliranja sportskim rezultatima.

               (2)

               Pregovarački proces zasniva se na odluci CM/Del/Dec/1145/8.1 Odbora ministara Vijeća Europe od 13. lipnja 2012., koja je uslijedila nakon Rezolucije br. 1 donesene na 12. konferenciji ministara Vijeća Europe nadležnih za sport, u kojoj se navodi da bi se područje primjene nacrta instrumenta i njegove odredbe trebali temeljiti na Preporuci CM/Rec(2011)10 te na studiji izvedivosti MSL12 (2012) 4 rev3.

               (3)

               Cilj pregovaračkog procesa je predstaviti Odboru ministara Vijeća Europe nacrt konvencije koji će, ovisno o odluci Odbora ministara, biti finaliziran u obliku konvencije i podnesen Parlamentarnoj skupštini Vijeća Europe radi davanja mišljenja, ili će biti upućen nadležnim službama EPAS-a (Prošireni djelomični sporazum o sportu) i tamo finaliziran kao neobvezujući pravni instrument.

               (4)

               Određene odredbe nacrta međunarodne konvencije Vijeća Europe za suzbijanje manipuliranja sportskim rezultatima tiču se pravosudne suradnje u kaznenim stvarima i policijske suradnje te stoga pripadaju u područje primjene trećeg dijela glave V. UFEU-a. O tim će odredbama paralelno s ovom Odlukom biti donesena zasebna odluka.

               (5)

               Budući da će se u pregovorima obuhvatiti pitanja koja su dijelom u nadležnosti Unije, a dijelom u nadležnosti država članica, Unija bi u tim pregovorima trebala sudjelovati zajedno sa svojim državama članicama. Države članice stoga mogu sudjelovati na pregovorima i pregovarati o pitanjima iz svoje nadležnosti.

               (6)

               U slučaju da EU odluči pristupiti budućoj konvenciji, pravna priroda konvencije i raspodjela ovlasti između država članica i Unije utvrđivat će se odvojeno, na kraju pregovora, na temelju analize točnog područja primjene pojedinačnih odredbi,

         DONIJELO JE OVU ODLUKU:
   Članak 1.
   Komisiju se ovlašćuje da u ime Europske unije, o pitanjima koja spadaju u nadležnost Unije, pregovara o međunarodnoj konvenciji Vijeća Europe za suzbijanje manipuliranja sportskim rezultatima, osim o pitanjima koja se odnose na suradnju u kaznenim stvarima i policijsku suradnju, kako je navedeno u smjernicama za pregovore koje su priložene ovoj Odluci.
   Članak 2.
   Smjernice za pregovore navedene su u Prilogu.
   Članak 3.
   Pregovori se u skladu s člankom 1. vode uz savjetovanje s Radnom skupinom Vijeća za sport, kojoj prema potrebi potporu pružaju stručnjaci iz drugih radnih skupina Vijeća.
   Članak 4.
   Ova je Odluka upućena Komisiji.

      Sastavljeno u Luxembourgu 10. lipnja 2013.

            Za Vijeće

            Predsjednik

         L. VARADKAR

   PRILOG

      Smjernice za pregovore o međunarodnoj konvenciji Vijeća Europe za suzbijanje manipuliranja sportskim rezultatima, osim o pitanjima koja se odnose na suradnju u kaznenim stvarima i policijsku suradnju

   Budućom konvencijom nastojat će se stvoriti međunarodni pravni okvir za sprečavanje manipuliranja sportskim rezultatima, a posebno namještanja utakmica, i borbu protiv tih pojava; u tom smislu cilj konvencije trebalo bi biti jačanje međunarodne suradnje i uspostavljanje mehanizma nadzora kako bi se osigurala djelotvorna primjena odredaba konvencije.
   Odredbe buduće konvencije mogu se odnositi na sljedeća područja u nadležnosti Unije:

               1.

               Promicanje poštenja i otvorenosti na sportskim natjecanjima i suradnje između tijela odgovornih za sport, putem zaštite tjelesnog i moralnog integriteta sportaša i sportašica.

               2.

               Slobode unutarnjeg tržišta (sloboda pružanja usluga i pravo poslovnog nastana) u mjeri u kojoj su te slobode povezne s odgovarajućim odredbama nacrta konvencija koje se odnose na namještanje utakmica i klađenje u sportu.

               3.

               Zaštitu podataka povezanih s gore navedenim područjima.

         Vodeći računa o najnovijim izmjenama pravne stečevine i poštujući pritom podjelu nadležnosti, Europska unija, koju zastupa Komisija, u pregovorima o ovim područjima sudjelovat će kako bi ostvarila sljedeće ciljeve:

               1.

               Uvažavanje politike EU-a u području promicanja pravednosti i otvorenosti u sportskim natjecanjima i suradnje između tijela nadležnih za sport i zaštita tjelesnog i moralnog integriteta sporta i sportaša putem zaštite integriteta sporta, a protiv manipuliranja sportskim rezultatima, posebno:

                           (a)

                           Rezolucije Vijeća i predstavnika vlada država članica koji su se sastali u okviru Vijeća na temu Radnog plana Europske unije u sportu za razdoblje od 2011. do 2014. (1);

                           (b)

                           zaključaka Vijeća o suzbijanju namještanja utakmica (2).

                     Nadležnost EU-a u području sporta dopunska je nadležnost koja, u skladu s člankom 165. stavkom 4. prvom alinejom UFEU-a, isključuje bilo kakvo usklađivanje zakona i propisa država članica.

               2.

               Osigurati da odredbe buduće konvencije:

                           —

                           kada je riječ o igrama na sreću i sportskom klađenju, ne budu nespojive s pravilima EU-a o pravu poslovnog nastana i slobodi pružanja usluga, kao područjem podijeljene nadležnosti, uz upućivanje na Ugovor o funkcioniranju Europske unije, a posebno na njegove članke 49. i 56. kako ih tumači Sud Europske unije i da osiguravaju da odgovarajuće odredbe buduće konvencije ne ometaju ostvarivanje tih sloboda,

                           —

                           temu sportskog klađenja obrađuju samo ako se ona izravno tiče manipuliranja sportskim rezultatima,

                           —

                           nemaju za cilj usklađivanje propisa o uslugama sportskih kladionica niti imaju za posljedicu stvarno usklađivanje tih propisa, dok te propise najprije ne donese Unija.

                     U pregovorima treba u obzir uzeti politiku EU-a kako je utvrđena u zaključcima Vijeća o okviru za igre na sreću i sportsko klađenje od 10. prosinca 2010.

               3.

               Osigurati da odredbe buduće konvencije ne budu nespojive s pravilima koja je Unija donijela u području zaštite podataka, kao području podijeljene nadležnosti, a posebno:

                           (a)

                           s Direktivom 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodom protoku takvih podataka (3);

                           (b)

                           s Okvirnom odlukom 2008/977/PUP od 27. studenoga 2008. o zaštiti osobnih podataka obrađenih u okviru policijske i pravosudne suradnje u kaznenim stvarima (4).

         Komisija se prije svakog kruga pregovora i/ili svakog pripremnog sastanka za izradu nacrta u Vijeću Europe savjetuje s radnom skupinom Vijeća iz članka 3. te joj nakon svakog kruga pregovora i/ili svakog pripremnog sastanka za izradu nacrta u Vijeću Europe podnosi izvješće.
   U skladu s načelom lojalne suradnje, Unija i države članice uz potpuno uzajamno poštovanje jedni drugima pomažu u okviru pregovora o ovoj konvenciji.
   Komisija osigurava da buduća konvencija omogući primjenu viših standarda propisanih u instrumentima EU-a u pogledu odnosa između država članica EU-a.

      (1)  SL C 162, 1.6.2011., str. 1.

      (2)  SL C 378, 23.12.2011., str. 1.

      (3)  SL L 281, 23.11.1995., str. 31.

      (4)  SL L 350, 30.12.2008., str. 60.


Odluka Komisije od 24/03/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7503 - TALANX / MOTA-ENGIL / INDAQUA) prema Uredbi Vijeća (EZ) br. 139/2004 (Samo je engleski tekst vjerodostojan)


title: 1999/516/EZ: Odluka Komisije od 28. srpnja 1999. o izmjeni s retroaktivnim učinkom Odluke 1999/355/EZ o žurnim mjerama protiv širenja Anoplophora glabripennis (Motschulsky) u vezi s Kinom (bez Hong Konga) (priopćena pod brojem dokumenta C(1999) 2441)

text:
               03/Sv. 45

               HR

               Službeni list Europske unije

               18

         31999D0516

               L 197/43

               SLUŽBENI LIST EUROPSKE UNIJE

         ODLUKA KOMISIJE
   od 28. srpnja 1999.
   o izmjeni s retroaktivnim učinkom Odluke 1999/355/EZ o žurnim mjerama protiv širenja Anoplophora glabripennis (Motschulsky) u vezi s Kinom (bez Hong Konga)
   (priopćena pod brojem dokumenta C(1999) 2441)
   (1999/516/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 77/93/EEZ od 21. prosinca 1976. o zaštitnim mjerama protiv unošenja u Zajednicu organizama štetnih za bilje ili biljne proizvode te protiv njihovog širenja unutar Zajednice (1), kako je zadnje izmijenjena Direktivom Komisije 1999/53/EZ (2), a posebno njezin članak 15. stavak 3.,

               (1)

               budući da, u slučaju da država članica smatra kako postoji neposredna opasnost od unošenja na njezino područje Anoplophora glabripennis (Motschulsky) iz treće zemlje, ona može privremeno poduzeti sve dodatne mjere potrebne da se zaštiti od te opasnosti;

               (2)

               budući da je, kao rezultat presretanja Anoplophora glabripennis (Motschulsky) na drvenom materijalu za pakiranje proizvedenom od tvrdog drva podrijetlom iz nekih područja Kine, Ujedinjena Kraljevina 14. prosinca 1998. poduzela službene mjere za zaštitu svojeg područja od opasnosti unošenja navedenog organizma te je uvela dodatne posebne postupke praćenja navedenog organizma na navedenoj robi;

               (3)

               budući da je na temelju informacija koje je dostavila Ujedinjena Kraljevina i na temelju međunarodne znanstveno-tehničke literature, poznato da u Hong Kongu nema Anoplophore glabripennis (Motschulsky);

               (4)

               budući da je na temelju ovih presretanja Komisija Odlukom 1999/355/EZ (3) donijela žurne mjere primjenjive na cijelu Zajednicu s ciljem osiguranja učinkovitije zaštite od unošenja Anoplophora glabripennis (Motschulsky) u Zajednicu iz navedene države isključujući Hong Kong; budući da te mjere uključuju zahtjeve da drvetu, osim crnogoričnog drveta (Coniferales) u obliku:

                           —

                           sanduka, kutija, gajbi, bubnjeva i sličnih pakiranja, paleta, sandučastih paleta (boks-paleta) i ostalih podloga za utovar, okvira za palete koji se koriste u prijevozu predmeta svih vrsta,
                           ili

                           —

                           drvetu koje se koristi za uklinjenje ili podupiranje tereta, uključujući drvo koje nije zadržalo svoju prirodnu okruglu površinu, podrijetlom iz Kine (osim Hong Konga),

                     treba oguliti koru te treba biti bez rupa od insekata koje su veće od 3 mm poprečno ili osušeno u peći do najviše 20 % sadržaja vlage, izraženo u postotku suhe tvari postignute kroz odgovarajući raspored vremena/temperature;

               (5)

               budući da se pokazalo da te žurne mjere nisu obuhvaćale djelovanje u slučaju presretanja živih primjeraka navedenog štetnog organizma; na bilo kojem potencijalnom prijenosniku ili nositelju; stoga je potrebno osigurati da u takvom slučaju države članice poduzimaju mjere za sprečavanje unošenja ili širenja tog štetnog organizma;

               (6)

               budući da izgleda kako su donesene žurne mjere prouzročile praktične probleme u prilagođavanju drvenog pakiranja i potpornog materijala za sve pošiljke svih proizvoda koji su napustili Kinu nakon 10. lipnja 1999. prema odredištu u Zajednici;

               (7)

               budući da i dalje postoje okolnosti koje opravdavaju žurne mjere;

               (8)

               budući da, kako bi se omogućilo Kini da prilagodi drvena pakiranja i potporni materijal zahtjevima navedene Odluke u razumnom roku, navedenu je Odluku potrebno izmijeniti s retroaktivnim učinkom kako bi se od gore navedenih zahtjeva izuzele pošiljke koje su napustile Kinu prije 10. srpnja 1999.;

               (9)

               budući da su mjere predviđene ovom Odlukom u skladu s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   S učinkom od od 28. svibnja 1999. članak 1. Odluke 1999/355/EZ zamjenjuje se sljedećim:

      „Članak I.
      1.   Države članice zabranjuju unošenje u Zajednicu i širenje unutar nje Anoplophora glabripennis (Motschulsky).
      2.   Drvo navedeno u Prilogu ovoj Odluci, a koje je podrijetlom iz Kine (bez Hong Konga) može se unijeti na područje Zajednice samo ako se udovoljava žurnim mjerama utvrđenima Prilogom ovoj Odluci. Žurne mjere utvrđene Prilogom primjenjuju se samo na takvo drvo koje napusti Kinu 10. srpnja 1999. ili kasnije.”

   Članak 2.
   Ova je Odluka upućena državama članicama

      Sastavljeno u Bruxellesu 28. srpnja 1999.

            Za Komisiju

         Franz FISCHLER

            Član Komisije

      (1)  SL L 26, 31.1.1977., str. 20.

      (2)  SL L 142, 5.6.1999., str. 29.

      (3)  SL L 137, 1.6.1999., str. 45.


title: 2012/61/EU: Odluka Vijeća od 27. siječnja 2012. o izmjeni Odluke 1999/70/EZ o vanjskim revizorima nacionalnih središnjih banaka s obzirom na vanjske revizore De Nederlandsche Bank

text:
300                  HR                                Službeni list Europske unije                                            01/Sv. 16
32012D0061
2.2.2012.                                          SLUŽBENI LIST EUROPSKE UNIJE                                                 L 30/19
                                                           ODLUKA VIJEĆA
                                                         od 27. siječnja 2012.
              o izmjeni Odluke 1999/70/EZ o vanjskim revizorima nacionalnih središnjih banaka s obzirom na
                                             vanjske revizore De Nederlandsche Bank
                                                             (2012/61/EU)
VIJEĆE EUROPSKE UNIJE,                                                   (5)     Primjereno je poštovati preporuku Upravnog vijeća ESB-a
                                                                                i izmijeniti Odluku Vijeća 1999/70/EZ (2) na odgovara
uzimajući u obzir Protokol o Statutu Europskog sustava središ                   jući način,
njih banaka i Europske središnje banke koji je priložen Ugovoru
o Europskoj uniji i Ugovor o funkcioniranju Europske unije, a            DONIJELO JE OVU ODLUKU:
posebno njegov članak 27. stavak 1.,
                                                                                Članak 1.
uzimajući u obzir Preporuku Europske središnje banke od
9. prosinca 2011. Vijeću Europske unije o vanjskim revizorima            Članak 1. stavak 8. Odluke 1999/70/EZ zamjenjuje se sljedećim:
De Nederlandsche Bank (ESB/2011/22) (1),
                                                                             „8.    Deloitte Accountants BV odobravaju se kao vanjski
budući da:                                                                   revizori De Nederlandsche Bank za financijske godine od
                                                                             2012. do 2018.”.
(1)    Reviziju računa Europske središnje banke (ESB) i nacio
       nalnih središnjih banaka Eurosustava trebaju obavljati                                           Članak 2.
       neovisni vanjski revizori koje preporuči Upravno vijeće
       ESB-a i odobri Vijeće Europske unije.                             Ova Odluka proizvodi pravne učinke od dana objave.
(2)    Mandat sadašnjih vanjskih revizora De Nederlandsche                                              Članak 3.
       Bank završio je nakon revizije za financijsku godinu
       2011. Stoga je potrebno imenovati vanjske revizore od             Ova je Odluka upućena Europskoj središnjoj banci.
       financijske godine 2012.
(3)    De Nederlandsche Bank odabrala je Deloitte Accountants
                                                                         Sastavljeno u Bruxellesu 27. siječnja 2012.
       BV kao svoje vanjske revizore za financijske godine od
       2012. do 2018.
                                                                                Za Vijeće
(4)    Upravno vijeće ESB-a preporučilo je da se Deloitte
       Accountants BV imenuju kao vanjski revizori De Neder                                                      Predsjednik
       landsche Bank za financijske godine od 2012. do 2018.                                                    N. WAMMEN
(1) SL C 367, 16.12.2011., str. 1.                                       (2) SL L 22, 29.1.1999., str. 69.


title: 98/457/EZ: Odluka Komisije od 3. srpnja 1998. vezano uz pojedinačne goruće elemente (SBI) navedene u Odluci 94/611/EZ o provedbi članka 20. Direktive Vijeća 89/106/EEZ o građevnim proizvodima (priopćena pod brojem dokumenta C(1998) 1743)  Tekst značajan za EGP

text:
               13/Sv. 60

               HR

               Službeni list Europske unije

               46

         31998D0457

               L 201/114

               SLUŽBENI LIST EUROPSKE UNIJE

         ODLUKA KOMISIJE
   od 3. srpnja 1998.
   vezano uz pojedinačne goruće elemente (SBI) navedene u Odluci 94/611/EZ o provedbi članka 20. Direktive Vijeća 89/106/EEZ o građevnim proizvodima
   (priopćena pod brojem dokumenta C(1998) 1743)
   (Tekst značajan za EGP)
   (98/457/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), kako je izmijenjena Direktivom 93/68/EEZ (2), a posebno njezin članak 20.,
   budući da razlike u metodama ispitivanja i sustava kategorizacije glede otpornosti na vatru između država članica znače da se usklađivanje može provesti jedino donošenjem jedinstvenog sustava kategorizacije, koji je temeljen na dogovorenim metodama ispitivanja, za primjenu u cijeloj Zajednici;
   budući da se člankom 3. stavkom 2. Direktive 89/106/EEZ predviđa da, s ciljem vođenja računa o različitim razinama zaštite građevinskih radova, svaki bitan zahtjev može dovesti do utvrđivanja kategorija;
   budući da se točkom 4.3.1.1 dokumenta za tumačenje br. 2. priloženog uz priopćenje Komisije u odnosu na dokumente za tumačenje Direktive Vijeća 89/106/EEZ (3) utvrđuje da, kako bi se omogućila procjena učinkovitosti proizvoda u vezi s otpornošću na vatru, treba razviti usklađeno rješenje koje može u punoj ili manjoj mjeri koristiti ispitivanja koja odgovaraju stvarnom scenariju požara;
   budući da se spomenuto rješenje nalazi u kategorizacijskom sustavu kako je donesen Odlukom Komisije 94/611/EZ (4);
   budući da se Odluka 94/611/EZ u tablici 1. svog Priloga odnosi na ispitivanje „pojedinačnog gorućeg elementa” (SBI) koje je potrebno za ispitivanje proizvoda za zidove i stropove koji uključuju površinske pokrove, građevne elemente, proizvode ugrađene u građevne elemente, dijelove cijevi i odvoda i proizvode za fasade/vanjske zidove kategorija B, C ili D;
   budući da razlike u uređajima koji se koriste za ispitivanje otpornosti na vatru mogu dovesti do razlika u rezultatima ispitivanja;
   budući da je zato potrebno odrediti jedinstvenu konfiguraciju SBI uređaja kako bi se zajamčila istovjetnost rezultata u cijeloj Zajednici;
   budući da se određivanje jedinstvene konfiguracije uređaja za ispitivanje SBI-ja temelji na studiji koju je u ime Komisije izvela skupina službenih laboratorija, koja je ispitala sposobnost različitih SBI konfiguracija u ispunjavanju zahtjeva ispitivanja otpornosti na vatru koji su utvrđeni u Odluci 94/611/EZ i koja je preporučila najprikladniju konfiguraciju;
   budući da je odabrana SBI konfiguracija podložna međulaboratorijskom („round robin”) programu ispitivanja koji pokriva širok raspon građevnih materijala;
   budući da su mjere predviđene u ovoj Odluci u skladu s mišljenjem Stalnog odbora za graditeljstvo,
   DONIJELA JE OVU ODLUKU:
   Članak 1.
   Ispitivanje pojedinačnog gorućeg elementa (SBI) u prostoriji, kako je navedeno u tablici 1. Priloga Odluci 94/611/EZ, u svrhu kategoriziranja građevnih proizvoda s obzirom na njihovu otpornost na vatru, u skladu je s konfiguracijom utvrđenom u Prilogu ovoj Direktivi.
   Članak 2.
   Ova je Odluka upućena državama članicama.

      Sastavljeno u Bruxellesu 3. srpnja 1998.

            Za Komisiju

         Martin BANGEMANN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.

      (3)  SL C 62, 28.2.1994., str. 23.

      (4)  SL L 241, 16.9.1994., str. 25.
   PRILOG
   SBI KONFIGURACIJA
   1.   Općenito

   Oprema za ispitivanje SBI-a bit će u potpunosti opisana u budućoj europskoj normi.
   Oprema za ispitivanje SBI-ja u svojoj cjelini, (uključujući ograđeni prostor) jednaka je u svim slučajevima i podložna svim dopustivim izmjenama (na primjer tolerancije) koje se uključuju u spomenutu europsku normu.
   2.   Načelo ispitivanja

   Ispitni uzorak koji se sastoji od dva uspravna krila koja čine pravi kut izložen je plamenu iz plamenika smještenog na dnu kuta. Plamen se postiže sagorijevanjem plina propana, ubrizganog kroz kutiju s pijeskom.
   Nakon paljenja plamenika, bilježe se sljedeći parametri procesa gorenja uzoraka: vrijeme paljenja, širenje plamena, razvijanje vrućine, stvaranje dima i goruće kapljice/komadići.
   3.   Oprema za ispitivanje

   Oprema za ispitivanje SBI-ja sastoji se od ograđenog prostora, SBI uređaja (kolica, okvir, plamenici, napa, kolektor i cijevi), sustava za dovod propana, sustava ispuhivanja dima i glavne opreme za mjerenje.
   Podrobna specifikacija i konfiguracija opreme za ispitivanje bit će utvrđena u budućoj europskoj normi navedenoj u točki 1. Glavne komponente bit će sljedeće:
   3.1.   Ograđeni prostor za ispitivanje SBI-a

               —

               unutarnje dimenzije:

                           —

                           visina 2,4 ± 0,1 m (razina vrha okvira),

                           —

                           površina poda 3,0 ± 0,6 m u obje dimenzije,

               —

               prozori: prozori na dva zida, okrenuti prema prednjoj strani dviju pravokutnih ploha uzoraka,

               —

               jedan zid s otvorom za kolica; udaljenost između kolica i stjenka zida ≥ 0,5 m,

               —

               kad su kolica na mjestu, otvori ograđenog prostora za ispitivanje ne smiju prelaziti 0,05 m2.

         3.2.   SBI uređaj

   SBI uređaj se sastoji od:

               (a)

               kolica na koja su položena dva uzorka pravokutnog oblika s primarnim plamenikom i kutijom s pijeskom na dnu uspravnog kuta; kolica se postavljaju tako da stražnjom stranom zatvaraju otvor u zidu ograđenog prostora za ispitivanje SBI-a; dovod zraka ispod dna kolica omogućen je perforiranim pločama kojima se podjednako usmjerava tok zraka duž poda ograđenog prostora za ispitivanje;

               (b)

               učvršćenog okvira u koja se gurnu kolica i koji podupire napu; sekundarni plamenik pričvršćen je za okvir;

               (c)

               napa na vrhu okvira koja skuplja plinove izgaranja;

               (d)

               kolektor na vrhu nape s vodoravnim otvorom za ispuh; pregrade na dnu kolektora sprečavaju da strujanje u napi postane previše asimetrično;

               (e)

               mjerna cijev utvrđenih dimenzija i konfiguracije.

         Na uređaj je moguće postaviti ispitne uzorke do 200 mm debljine.
   3.3.   Plamenici i sustav opskrbe propanom

               (a)

               Uređaj za ispitivanje SBI-a sastoji se od dva jednaka plamenika i kutija s pijeskom, jedan na donjoj plohi kolica, a drugi pričvršćen na stup okvira, sa sljedećim specifikacijama:

                           —

                           oblik: pravokutni trokut (pogled odozgo) s jednakim stranicama od 250 mm, visine 80 mm, zatvorenog dna osim ulaza za cijev od 1/2” u gravitacijskom središtu, vrh otvoren; dimenzije ± 2 mm,

                           —

                           kutija izrađena od čelika (nehrđajućeg) debljine 1,5 mm, napunjena u donjem sloju debljine 60 mm šljunkom (veličine od 4 do 8 mm) a u gornjem sloju debljine 20 mm „pijeskom” (od 2 do 4 mm); žičana mreža stabilizira dva sloja i sprečava prodiranje šljunka u ulaz plinske cijevi; debljina slojeva ± 2 mm,

                           —

                           položaji:

                                       —

                                       primarni plamenik postavljen je na nosač i spojen U-profilom na dnu položaja uzorka,

                                       —

                                       sekundarni plamenik pričvršćen je na stup okvira nasuprot kutu uzorka, s vrhom plamenika na visini od 1 450 ± 5 mm od poda (1 000 mm razdaljine uspravno do nape), njegova je dijagonala usporedna i najbliža dijagonali primarnog plamenika, njegovi rubovi su pod kutom od 45° i udaljeni 700 ± 5 mm od položaja uzorka;

               (b)

               uzorci su zaštićeni od vrućine plamenova sekundarnog plamenika štitom od određenih materijala i konfiguracije;

               (c)

               plamenici moraju biti opremljeni napravom za paljenje, na primjer pilotnim plamenom ili užarenom žicom;

               (d)

               čistoća propana mora biti 95 % ili veća. Propan se opskrbljuje kroz regulator dotoka s određenim zahtjevima.

         3.4.   Sustav ispuhivanja dima

   Sustav ispuhivanja dima mora ispuniti zahtjeve koji će biti utvrđeni u budućoj europskoj normi navedenoj u točki 1.
   3.5.   Glavna oprema za mjerenje

   Oprema za mjerenje, u smislu vrste, učinkovitosti i postavljanja, bit će utvrđena u budućoj europskoj normi navedenoj u točki 1.
   4.   Ispitni uzorak

   Kutno postavljeni uzorak sastoji se od dva krila, kratkog i dugog.
   Ispitni uzorci koji se sastoje od zasebnih ploča imaju sljedeće dimenzije površina:

               (a)

               kratko krilo: 495 ± 5 mm × 1 500 mm ± 5 mm;

               (b)

               dugo krilo: 1 000 mm ± 5 mm × 1 500 mm ± 5 mm.

         Ispitni uzorci drugih vrsta proizvoda, kao što su kablovi, cijevi, odvodi, cjevovodi i izolacijski materijali pripremljeni su i postavljeni na određen način, koji će biti podrobno opisan u budućoj europskoj normi.
   Kad je to potrebno, proizvodi se pričvršćuju na podlogu na određen način koji odgovara krajnjem korištenju proizvoda. Podloge i postupci postavljanja bit će utvrđeni u budućoj europskoj normi.
   Proizvodi se pričvršćuju na potpornu ploču određenog tipa koja je u skladu s odredbama buduće europske norme.
   Postavljena krila uzorka smještaju se uspravno na kolica i označuju vodoravnim i uspravnim crtama. Ovi će postupci biti utvrđeni u budućoj europskoj normi.
   5.   Postupak ispitivanja

   Postupak ispitivanja, koji uključuje kalibraciju, postupke postavljanja i uvjete djelovanja, kao i parametre koje treba izmjeriti, bit će podrobno opisan u budućoj europskoj normi.


Odluka Komisije od 15/10/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7372 - AXA / HAMMERSON / THE REAL ESTATE PORTFOLIO) prema Uredbi Vijeća (EZ) br. 139/2004 (Samo je engleski tekst vjerodostojan)


title: 98/103/EZ: Odluka Komisije od 26. siječnja 1998. o izmjeni Odluke Komisije 97/467/EZ o sastavljanju privremenog popisa objekata u trećim zemljama iz kojih države članice odobravaju uvoz proizvoda od mesa kunića i mesa uzgojene divljači  Tekst značajan za EGP

text:
               03/Sv. 029

               HR

               Službeni list Europske unije

               227

         31998D0103

               L 025/96

               SLUŽBENI LIST EUROPSKE UNIJE

               26.01.1998.

      ODLUKA KOMISIJE

   od 26. siječnja 1998.
   o izmjeni Odluke Komisije 97/467/EZ o sastavljanju privremenog popisa objekata u trećim zemljama iz kojih države članice odobravaju uvoz proizvoda od mesa kunića i mesa uzgojene divljači
   (Tekst značajan za EGP)
   (98/103/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), kako je zadnje izmijenjena Odlukom Vijeća 97/34/EZ (2), a posebno njezin članak 2. stavak 1. i članak 7.,
   budući da su privremeni popisi objekata u trećim zemljama iz kojih države članice odobravaju uvoz mesa kunića i uzgojene divljači sastavljeni Odlukom Komisije 97/467/EZ (3); budući da australski popis sastavljen gore navedenom Odlukom posebno uključuje objekte koji proizvode meso bezgrebenki;
   budući da je u skladu s člankom 2. stavkom 1. Odluke Vijeća 95/408/EZ potrebno sastaviti popis trećih zemalja iz kojih države članice odobravaju uvoz mesa bezgrebenki, uvjete uvoza i certifikaciju mesa bezgrebenki prije sastavljanja privremenih popisa objekata u trećim zemljama iz kojih je odobren uvoz mesa bezgrebenki;
   budući da još nije sastavljen popis trećih zemalja iz kojih države članice odobravaju uvoz mesa bezgrebenki, uvjeti zdravlja životinja i veterinarska certifikacija koji su potrebni za uvoz ovakvog mesa u Zajednicu;
   budući da je u svrhu usklađenosti potrebno izmijeniti Odluku 97/467/EZ;
   budući da je Australija također ukazala na promjene u popisu objekata koji proizvode meso uzgojene divljači različito od mesa bezgrebenki; budući da bi i to trebalo uzeti u obzir;
   budući da su mjere propisane ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   1.   U članku 1. stavku 2. Odluke 97/467/EZ, riječi „različito od mesa bezgrebenki” umeću se nakon riječi: „(…) mesa uzgojene divljači”.
   2.   U članku 1. Odluke 97/467/EZ, sljedeći se stavak ubacuje između stavka 2. i stavka 3.:

      „2.a   Države članice mogu izdati odobrenja za objekte za uvoz mesa bezgrebenki do 1. listopada 1998.”

   Članak 2.
   Prilog Odluci 97/467/EZ mijenja se Prilogom ovoj Odluci u odnosu na Australiju.
   Članak 3.
   Ova je Odluka upućena državama članicama.

      Sastavljeno u Bruxellesu 26. siječnja 1998.

            Za Komisiju

         Franz FISCHLER

            Član Komisije

      (1)  SL L 243, 11.10.1995., str. 17.

      (2)  SL L 13, 16.1.1997., str. 33.

      (3)  SL L 199, 26.7.1997., str. 57.
   ANEXO — BILAG — ANHANG — ΠΑΡΑΡΤΗΜΑ — ANNEX — ANNEXE — ALLEGATO — BIJLAGE — ANEXO — LIITE — BILAGA

         „País: AUSTRALIA / Land: AUSTRALIEN / Land: AUSTRALIEN / Χώρα: ΑΥΣΤΡΑΛΙΑ / Country: AUSTRALIA / Pays: AUSTRALIE / Paese: AUSTRALIA / Land: AUSTRALIË / País: AUSTRÁLIA / Maa: AUSTRALIA / Land: AUSTRALIEN

                  1

                  2

                  3

                  4

                  5

                  6

                  121

                  Justine Delonoir

                  NOOSAVILLE

                  QUEENSLAND

                  CP, CS

                  b

                  227

                  Southern Emu Producers Pty Ltd

                  NARRANDERA

                  NEW SOUTH WALES

                  SH, CP, CS

                  b

                  398

                  Gunnedah Abattoir Holdings Pty Ltd

                  GUNNEDAH

                  NEW SOUTH WALES

                  SH, CP, CS

                  b

                  533

                  Metro Meat International Ltd

                  MURRAY BRIDGE

                  SOUTH AUSTRALIA

                  SH, CP, CS

                  b

                  572

                  Metro Meat International Ltd

                  KATANNING

                  WESTERN AUSTRALIA

                  SH, CP, CS

                  b

                  689

                  Australian Lamb Co. Pty Ltd

                  SUNSHINE

                  VICTORIA

                  CP, CS

                  b

                  1027

                  Metro Meat International Ltd

                  WOOROLOO

                  WESTERN AUSTRALIA

                  SH, CP, CS

                  b

                  1471

                  Agro Australia Pty Ltd

                  GEPPS CROSS

                  SOUTH AUSTRALIA

                  SH, CP, CS

                  b

                  1549

                  Select Meat Exports Pty Ltd

                  MOUNT SCHANK

                  SOUTH AUSTRALIA

                  SH, CP, CS

                  b

                  1889

                  Australian Lamb Co. Pty Ltd

                  WEST FOOTSCRAY

                  VICTORIA

                  CP, CS

                  b

                  2019

                  The Emu Company Pty Ltd

                  EUROBIN

                  VICTORIA

                  SH, CP, CS

                  b

                  2773

                  Crown Meats Pty Ltd

                  DANDENONG

                  VICTORIA

                  CP, CS

                  b

                  3085

                  Castricum Brothers Pty Ltd

                  DANDENONG

                  VICTORIA

                  SH, CP, CS

                  b

                  3416

                  Meramist Pty Ltd

                  CABOOLTURE

                  QUEENSLAND

                  SH, CP, CS

                  b”


title: 2011/49/EU: Odluka Komisije od 25. siječnja 2011. o primjeni članka 7. Direktive Vijeća 89/686/EEZ u vezi s mjerom zabrane koju su donijela nadležna tijela Ujedinjene Kraljevine u pogledu zaštitne odjeće za mačevaoce (priopćena pod brojem dokumenta C(2011) 268)  Tekst značajan za EGP

text:
               13/Sv. 048

               HR

               Službeni list Europske unije

               52

         32011D0049

               L 022/6

               SLUŽBENI LIST EUROPSKE UNIJE

               25.01.2011.

      ODLUKA KOMISIJE

   od 25. siječnja 2011.
   o primjeni članka 7. Direktive Vijeća 89/686/EEZ u vezi s mjerom zabrane koju su donijela nadležna tijela Ujedinjene Kraljevine u pogledu zaštitne odjeće za mačevaoce
   (priopćena pod brojem dokumenta C(2011) 268)
   (Tekst značajan za EGP)
   (2011/49/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/686/EEZ od 21. prosinca 1989. o usklađivanju zakonodavstava država članica u odnosu na osobnu zaštitnu opremu (1), a posebno njezin članak 7.,
   budući da:

               (1)

               Članak 7. stavak 1. Direktive 89/686/EEZ o usklađivanju zakonodavstava država članica u odnosu na osobnu zaštitnu opremu predviđa da ako država članica utvrdi da bi osobna zaštitna oprema koja nosi CE oznaku i koristi se u skladu sa svojom predviđenom namjenom, mogla ugroziti sigurnost osoba, domaćih životinja ili imovine, poduzima sve potrebne mjere kako bi se takva osobna zaštitna oprema uklonila s tržišta te zabranilo njezino stavljanje na tržište i slobodno kretanje.

               (2)

               Sukladno članku 7. stavku 2. Direktive, od Komisije se, nakon savjetovanja s dotičnim stranama, zahtijeva izjava o tome smatra li takvu mjeru opravdanom ili ne. Ako se mjera smatra opravdanom, Komisija obavješćuje države članice kako bi mogle poduzeti sve odgovarajuće mjere u pogledu navedene opreme u skladu s njihovim obvezama sukladno članku 2. stavku 1.

               (3)

               Nadležna tijela Ujedinjene Kraljevine izvijestila su 25. kolovoza 2008. Europsku komisiju o mjeri zabrane stavljanja na tržište zaštitne odjeće za mačevaoce, rastezljive jakne i hlača vrste Jiang 350N, proizvođača Wuxi Husheng Sports Goods Plant DongHu Industrial District, Donghutang, WuXi 214196, Kina i uvoznika Liam Patterson Associates LLP t/a Jiang-UK, 9 Spencer Road, Buxton, Derbyshire, Ujedinjena Kraljevina.

               (4)

               Prema dokumentima dostavljenim Europskoj komisiji, ova je zaštitna odjeća za mačevanje bila podložna „potvrdi o sukladnosti” iz listopada 2005., potvrda br. C0508M29HS11 koju je izdao Ente Certificazione Macchine (broj prijavnoga tijela 1282).

               (5)

               Nadležna tijela Ujedinjene Kraljevine navela su da se njihova odluka temelji na činjenici da navedeni proizvodi ne udovoljavaju osnovnim zdravstvenim i sigurnosnim zahtjevima iz članka 3. Direktive 89/686/EEZ zbog nepravilne primjene normi iz članka 5. Direktive. Nadležna tijela Ujedinjene Kraljevine posebno navode da zaštitna odjeća za mačevaoce nije imala razinu otpornosti na prodiranje koja se zahtijeva normom EN 13567:2002 – Zaštitna odjeća – Štitnici za šake, ruke, prsa, trbuh, noge, genitalno područje i lice – Zahtjevi i metode ispitivanja. Odluka Ujedinjene Kraljevine temeljila se na izvještaju o ispitivanju.

               (6)

               Komisija je 17. srpnja 2009. pisala uvozniku pozivajući ga da priopći svoje primjedbe u vezi s mjerom koju su donijela nadležna tijela Ujedinjene Kraljevine. Do danas nije primljen nikakav odgovor.

               (7)

               Komisija je također pisala 17. srpnja 2009.Ente Certificazione Macchine pozivajući ovo tijelo da priopći svoje primjedbe u vezi s mjerom koju su donijela nadležna tijela Ujedinjene Kraljevine i da posebno razjasni je li izdao potvrdu br. C0508M29HS11 za navedene proizvode. Do danas nije primljen nikakav odgovor.

               (8)

               Komisija podsjeća da zaštitna odjeća za mačevaoce mora udovoljavati osnovnim zdravstvenim i sigurnosnim zahtjevima navedenim u odjeljku 3.1.1. Priloga II. Direktivi 89/686/EEZ vezano uz zaštitu od prodora objekata. Ovaj je zahtjev popraćen specifikacijama iz točaka 4.6. do 4.8. odgovarajuće usklađene norme EN 13567 i specifikacijama za ispitivanje prodora navedenim u točki 5.10. norme.
               Komisija također podsjeća da zaštitna odjeća za mačevaoce podliježe postupku provjere sukladnosti navedenom u članku 10. Direktive 89/686/EEZ (EZ homologacija od strane prijavnog tijela). Komisija napominje da je Ente Certificazione Macchine prijavno tijelo (identifikacijski broj 1282) za Direktivu 2006/42/EZ Europskog parlamenta i Vijeća od 17. svibnja 2006. o strojevima (2), a ne za Direktivu o osobnoj zaštitnoj opremi. Slijedom toga, to tijelo nema pravo provesti postupak EZ homologacije za osobnu zaštitnu opremu. Upućivanje Ente Certificazione Macchine na identifikacijski broj koji dodjeljuje Komisija na „potvrdi o sukladnosti” za osobnu zaštitnu opremu je stoga obmanjujuće.

               (9)

               Komisija je 8. travnja 2010. kontaktirala talijanska nadležna tijela kako bi razjasnila zašto je Ente Certificazione Macchine izdao predmetnu potvrdu i zatražila od talijanskih nadležnih tijela da poduzme nužne mjere za okončanje zlouporabe identifikacijskog broja koji je Komisija dodijelila Ente Certificazione Macchine.

               (10)

               U svojem su odgovoru od 23. lipnja 2010. talijanska nadležna tijela potvrdila su da je Ente Certificazione Macchine zloupotrijebio svoj identifikacijski broj i obavijestila Komisiju da je od tijela zatraženo da prestane izdavati takve potvrde i da obavijesti nadležno tijelo o svakoj sličnoj izdanoj potvrdi.

               (11)

               S obzirom na raspoloživu dokumentaciju i komentare zainteresiranih strana, Komisija smatra da su nadležna tijela Ujedinjene Kraljevine dokazala da zaštitna odjeća za mačevaoce, rastezljiva jakna i hlače vrste Jiang 350N, ne udovoljava Direktivi 89/686/EEZ o osnovnim zdravstvenim i sigurnosnim zahtjevima koja se primjenjuje i da ta nesukladnost dovodi do ozbiljnog rizika za korisnike,

         DONIJELA JE OVU ODLUKU:
   Članak 1.
   Mjera zabrane koju su donijela nadležna tijela Ujedinjene Kraljevine u pogledu zaštitne odjeće za mačevaoce, rastezljive jakne i hlača vrste Jiang 350N, proizvođača Wuxi Husheng Sports Goods Plant, je opravdana.
   Članak 2.
   Ova je Odluka upućena državama članicama.

      Sastavljeno u Bruxellesu 25. siječnja 2011.

            Za Komisiju

         Antonio TAJANI

            Potpredsjednik

      (1)  SL L 399, 30.12.1989., str. 18.

      (2)  SL L 157, 9.6.2006., str. 24.


Odluka Komisije od 09/09/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7733 - TOKIO MARINE / HCC) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 26/09/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7364 - BLACKSTONE / LOMBARD) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 31/07/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6986 - BAIN CAPITAL / MAISONS DU MONDE) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2001/470/EZ: Odluka Vijeća od 28. svibnja 2001. o uspostavi Europske pravosudne mreže u građanskim i trgovačkim stvarima

text:
               19/Sv. 008

               HR

               Službeni list Europske unije

               42

         32001D0470

               L 174/25

               SLUŽBENI LIST EUROPSKE UNIJE

               28.05.2001.

      ODLUKA VIJEĆA

   od 28. svibnja 2001.
   o uspostavi Europske pravosudne mreže u građanskim i trgovačkim stvarima
   (2001/470/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 61. točke c) i d), članak 66. i članak 67. stavak 1.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da:

               (1)

               Europska unija postavila si je za cilj održavanje i razvoj Europske unije kao područja slobode, sigurnosti i pravde u kojemu je osigurano slobodno kretanje osoba.

               (2)

               Postupna uspostava toga područja te ispravno djelovanje unutarnjega tržišta podrazumijevaju potrebu poboljšavanja, pojednostavljivanja i ubrzavanja učinkovite pravosudne suradnje u građanskim i trgovačkim stvarima.

               (3)

               Plan djelovanja Vijeća i Komisije o najboljem načinu za primjenu odredaba Ugovora iz Amsterdama na područje slobode, sigurnosti i pravde (4), koji je Vijeće donijelo 3. prosinca 1998., a Europskog vijeće prihvatilo ga je 11. i 12. prosinca 1998., priznaje da jačanje pravosudne suradnje u građanskim stvarima predstavlja temeljnu fazu stvaranja Europskoga pravosudnoga područja, koje će donijeti opipljivu korist za svakoga građanina Europske unije.

               (4)

               Jedna od mjera predviđenih u stavku 40. akcijskoga plana jest razmatranje mogućnosti proširivanja koncepta Europske pravosudne mreže u kaznenim stvarima kako bi obuhvatila i građanske postupke.

               (5)

               U zaključcima posebnoga sastanka Europskoga vijeća, održanoga u Tampereu 15. i 16. listopada 1999. preporučuje se uspostava lako dostupnoga informacijskoga sustava, koji bi održavala i ažurirala Mreža nadležnih nacionalnih tijela.

               (6)

               S ciljem poboljšavanja, pojednostavljivanja i ubrzavanja učinkovite pravosudne suradnje između država članica u građanskim i trgovačkim stvarima, potrebno je uspostaviti, na razini Zajednice, mrežnu strukturu za suradnju – Europsku pravosudnu mrežu u građanskim i trgovačkim stvarima.

               (7)

               Ova tema pripada u područje primjene članaka 65. i 66. Ugovora, a mjere se moraju usvajati u skladu s odredbama članka 67.

               (8)

               Kako bi se osiguralo postizanje ciljeva Europske pravosudne mreže u građanskim i trgovačkim stvarima, propisi koji uređuju njezinu uspostavu trebali bi biti utvrđeni nekim obvezujućim instrumentom prava Zajednice.

               (9)

               Ciljevi predloženoga djelovanja, a riječ je o poboljšavanju učinkovite pravosudne suradnje između država članica i o učinkovitome pristupu pravosuđu za osobe koje vode prekogranični spor, ne mogu biti dostatno postignuti samostalnim djelovanjem država članica nego, zbog opsega ili učinka djelovanja, mogu biti bolje postignuti na razini Zajednice. Zbog toga Zajednica može usvajati mjere u skladu s načelom supsidijarnosti, na način propisan u članku 5. Ugovora. U skladu s načelom proporcionalnosti, opisanim u tome članku, ova Odluka ne prelazi ono što je nužno za postizanje navedenih ciljeva.

               (10)

               Europska pravosudna mreža u građanskim i trgovačkim stvarima, osnovana ovom Odlukom, želi olakšati pravosudnu suradnju između država članica u građanskim i trgovačkim stvarima, kako u područjima na koja se primjenjuju postojeći instrumenti, tako i u onima u kojima trenutačno ne postoji ni jedan primjenjiv instrument.

               (11)

               U nekim posebnim područjima, Zajednica ili međunarodni instrumenti koji se odnose na pravosudnu suradnju u građanskim i trgovačkim stvarima već omogućuju mehanizme suradnje. Europska pravosudna mreža u građanskim i trgovačkim stvarima ne uspostavlja niti zamjenjuje te mehanizme, nego mora u potpunosti djelovati u skladu s njima. Ova odluka, prema tome, ničime ne utječe na instrumente Zajednice ili međunarodne instrumente koji se odnose na pravosudnu suradnju u građanskim i trgovačkim stvarima.

               (12)

               Europska pravosudna mreža u građanskim i trgovačkim stvarima trebala bi biti uspostavljena u više faza, na temelju što tješnje suradnje između Komisije i država članica. Trebala bi koristiti suvremene komunikacijske i informacijske tehnologije.

               (13)

               Za postizanje tih ciljeva, Europsku pravosudnu mrežu u građanskim i trgovačkim stvarima moraju podupirati kontaktne točke koja odrede države članice i mora imati osigurano sudjelovanje njihovih tijela s posebnim ovlastima za pravosudnu suradnju u građanskim i trgovačkim stvarima. Njihovi međusobni kontakti i periodični sastanci izuzetno su važni za djelovanje Mreže.

               (14)

               Izuzetno je važno da napori poduzeti pri uspostavi područja slobode, sigurnosti i pravde proizvedu opipljive koristi za osobe koje vode prekogranični spor. Stoga je potrebno da Europska pravosudna mreža u građanskim i trgovačkim stvarima promiče pristup pravosuđu. U tu svrhu, koristeći informacije koje dostavljaju i ažuriraju kontaktne točke, Mreža bi postupno trebala uspostaviti informacijski sustav kojemu mogu pristupati kako sveukupna javnost, tako i stručnjaci.

               (15)

               Ova odluka ne sprečava dostavu drugih informacija, osim onih koje su u njoj propisane, u okviru Europske pravosudne mreže u građanskim i trgovačkim stvarima te javnosti. Nabrajanje u glavi III. stoga se ne treba smatrati taksativnim.

               (16)

               Obrada informacija i podataka trebala bi se obavljati u skladu s Direktivom 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom prijenosu takvih podataka (5) i Direktivom 97/66/EZ Europskog parlamenta i Vijeća od 15. prosinca 1997. o obradi osobnih podataka i zaštiti privatnosti u području telekomunikacija (6).

               (17)

               Kako bi se osiguralo da Europska pravosudna mreža u građanskim i trgovačkim stvarima bude učinkovit instrument, da koristi najbolju praksu u pravosudnoj suradnji i unutarnjem radu te da zadovolji očekivanja javnosti, trebalo bi propisati provođenje periodičnog ocjenjivanja i podnošenje prijedloga za izmjene koje se pokažu potrebnima.

               (18)

               Ujedinjena Kraljevina i Irska, u skladu sa člankom 3. Protokola o stajalištu Ujedinjene Kraljevine i Irske, u prilogu uz Ugovor o Europskoj uniji i Ugovor o osnivanju Europske zajednice, objavile su da žele sudjelovati u donošenju i primjeni ove Odluke.

               (19)

               Danska, u skladu sa člancima 1. i 2. Protokola o stajalištu Danske, u prilogu uz Ugovor o Europskoj uniji i Ugovor o osnivanju Europske zajednice, ne sudjeluje u donošenju ove Odluke i stoga nije njome vezana niti podliježe njezinoj primjeni,

         DONIJELO JE OVU ODLUKU:
   GLAVA I.

      NAČELA EUROPSKE PRAVOSUDNE MREŽE U GRAĐANSKIM I TRGOVAČKIM STVARIMA

   Članak 1.
   Uspostava
   1.   Ovime se između država članica uspostavlja Europska pravosudna mreža u građanskim i trgovačkim stvarima („Mreža”).
   2.   U ovoj Odluci, izraz „država članica” označava države članice, osim Danske.
   Članak 2.
   Sastav
   1.   Mreža je sastavljena od:

               a)

               kontaktnih točaka koje određuju države članice, u skladu sa stavkom 2.;

               b)

               središnjih tijela i središnjih vlasti, utvrđenih u instrumentima Zajednice, instrumentima međunarodnoga prava čije su države članice stranke ili propisima domaćega prava u području pravosudne suradnje u građanskim i trgovačkim stvarima.

               c)

               sudaca za vezu na koje se primjenjuje Zajednička akcija 96/277/PUP od 22. travnja 1996. u pogledu sustava za razmjenu sudaca za vezu, za poboljšanje pravosudne suradnje između država članica Europske unije (7), ako su zaduženi za suradnju u građanskim i trgovačkim stvarima;

               d)

               svakoga drugoga prikladnoga pravosudnog ili upravnog tijela ovlaštenoga za pravosudnu suradnju u građanskim i trgovačkim stvarima čije članstvo u Mreži država članica kojoj ono pripada smatra korisnim.

         2.   Svaka država članica određuje kontaktnu točku. Unatoč tome, svaka država članica može odrediti ograničeni broj drugih kontaktnih točaka ako to smatra potrebnim zbog postojanja odvojenih pravnih sustava, podjele nadležnosti u domaćem pravosuđu, zadataka koji moraju biti povjereni kontaktnim točkama ili s ciljem izravnog povezivanja pravosudnih tijela koja se često bave prekograničnim sporovima s aktivnostima kontaktnih točaka.
   Ako država članica odredi nekoliko kontaktnih točaka, osigurava da se među njima primjenjuju prikladni mehanizmi za koordinaciju.
   3.   Države članice utvrđuju tijela iz točaka b) i c) stavka 1.
   4.   Države članice određuju tijela iz točke d) stavka 1.
   5.   Države članice obavješćuju Komisiju, u skladu sa člankom 20., o nazivima i potpunim adresama tijela iz stavka 1., navodeći:

               a)

               komunikacijska sredstva kojima ona raspolažu;

               b)

               jezike koje koriste; i

               c)

               ako je potrebno, njihove posebne dužnosti u Mreži.

         Članak 3.
   Zadaci i aktivnosti Mreže
   1.   Mreža je odgovorna za:

               a)

               olakšavanje pravosudne suradnje između država članica u građanskim i trgovačkim stvarima, uključujući osmišljavanje, postupnu uspostavu i ažuriranje informacijskoga sustava za članove Mreže;

               b)

               osmišljavanje, postupnu uspostavu i ažuriranje informacijskoga sustava koji je dostupan javnosti.

         2.   Ne dovodeći u pitanje druge instrumente Zajednice ili međunarodne instrumente koji se odnose na pravosudnu suradnju u građanskim i trgovačkim stvarima, Mreža razvija svoje aktivnosti u sljedeće svrhe, a posebno za:

               a)

               neometano provođenje postupaka s prekograničnim učinkom i olakšavanje ispunjavanja zahtjeva za pravosudnu suradnju između država članica, posebno ako nisu primjenjivi nikakvi instrumenti Zajednice ili međunarodni instrumenti;

               b)

               učinkovitu i praktičnu primjenu instrumenata Zajednice ili konvencija na snazi između dviju ili više država članica;

               c)

               uspostavu i održavanje informacijskoga sustava za javnost o pravosudnoj suradnji u građanskim i trgovačkim stvarima u Europskoj uniji, o odgovarajućim instrumentima Zajednice i međunarodnim instrumentima te o nacionalnom pravu država članica, a posebno o pristupu sudovima.

         Članak 4.
   Način djelovanja Mreže
   Mreža svoje zadaće ispunjava posebno na sljedeće načine:

               1.

               olakšava odgovarajuće kontakte između tijela država članica iz članka 2. stavka 1. za obavljanje zadataka propisanih člankom 3;

               2.

               organizira periodične sastanke kontaktnih točaka i članova mreže u skladu s propisima iz glave II.;

               3.

               sastavlja i ažurira informacije o pravosudnoj suradnji u građanskim i trgovačkim stvarima i pravnim sustavima država članica iz glave III., u skladu s propisima iz te glave.

         Članak 5.
   Kontaktne točke
   1.   Kontaktne točke nalaze se na raspolaganju tijela iz članka 2. stavka 1. točaka b) do d) za obavljanje zadataka propisanih člankom 3.
   Kontaktne točke nalaze se i na raspolaganju lokalnih pravosudnih tijela u vlastitoj državi članici u iste svrhe, u skladu s propisima koje treba utvrditi svaka država članica.
   2.   Kontaktne točke posebno:

               a)

               dostavljaju drugim kontaktnim točkama, tijelima iz članka 2. stavka 1. točaka b) do d) i lokalnim pravosudnim tijelima u svojim državama članicama, sve informacije potrebne za ispravno odvijanje pravosudne suradnje između država članica u skladu sa člankom 3., kako bi im pomogla da učinkovito pripreme zahtjeve za pravosudnu suradnju i uspostavu najprikladnijih izravnih kontakata;

               b)

               traže rješenja za poteškoće koje se javljaju u vezi sa zahtjevima za pravosudnu suradnju, ne dovodeći u pitanje odredbe stavka 4. ovog članka niti odredbe članka 6.;

               c)

               olakšavaju koordinaciju obrade zahtjeva za pravosudnu suradnju u odgovarajućoj državi članici, posebno ako se veći broj zahtjeva pravosudnih tijela te države članice mora izvršiti u drugoj državi članici;

               d)

               surađuju pri organizaciji sastanaka iz članka 9. i sudjeluju na njima;

               e)

               pomažu kod pripreme i ažuriranja informacija iz glave III., a posebno u vezi informacijskoga sustava za javnost, u skladu s propisima iz te glave.

         3.   Ako kontaktna točka zahtjev za pružanje informacije primi od druge članice Mreže, a na njega ne može odgovoriti, zahtjev prosljeđuje kontaktnoj točki ili članici Mreže koji će na zahtjev najbolje moći odgovoriti. Kontaktna točka ostaje na raspolaganju za bilo kakvu pomoć koja bi mogla biti korisna u kasnijim kontaktima.
   4.   U područjima u kojima instrumenti Zajednice ili međunarodni instrumenti koji uređuju pravosudnu suradnju već omogućuju određivanje tijela nadležnih za olakšavanje pravosudne suradnje, kontaktne točke podnositelje zahtjeva upućuju na ta tijela.
   Članak 6.
   Odgovarajuća tijela u svrhe instrumenata Zajednice ili međunarodnih instrumenata koji se odnose na pravosudnu suradnju u građanskim i trgovačkim stvarima
   1.   Uključivanje odgovarajućih tijela, predviđenih instrumentima Zajednice ili međunarodnim instrumentima koji se odnose na pravosudnu suradnju u građanskim i trgovačkim stvarima u Mreži ne dovode u pitanje ovlasti koje su im povjerene instrumentom kojim su ona određena.
   Kontakti unutar Mreže ne dovode u pitanje redovite ili povremene kontakte između tih tijela.
   2.   U svakoj državi članici, tijela predviđena instrumentima Zajednice ili međunarodnim instrumentima koji se odnose na pravosudnu suradnju u građanskim i trgovačkim stvarima, i kontaktne točke Mreže, uključuju se u redovitu razmjenu mišljenja i kontakata kako bi osigurala da njihova iskustva budu što više raširena.
   3.   Kontaktne točke Mreže na raspolaganju su tijelima predviđenim instrumentima Zajednice ili međunarodnim instrumentima koji se odnose na pravosudnu suradnju u građanskim i trgovačkim stvarima i pomažu im na sve praktične načine.
   Članak 7.
   Poznavanje jezika u kontaktnim točkama
   Za olakšavanje praktičnoga djelovanja Mreže, svaka država članica osigurava da kontaktne točke imaju odgovarajuće poznavanje službenoga jezika ustanova Europske zajednice, osim vlastitoga, budući da moraju biti sposobna za komuniciranje s kontaktnim točkama u drugim državama članicama.
   Države članice olakšavaju i ohrabruju posebno učenje jezika za osoblje kontaktnih točaka i promiču razmjenu osoblja između kontaktnih točaka država članica.
   Članak 8.
   Komunikacijska sredstva
   Kontaktne točke koriste najprikladnija tehnološka sredstva kako bi mogla što brže i učinkovitije odgovoriti na zahtjeve koji su im upućeni.
   GLAVA II.

      SASTANCI U OKVIRU MREŽE

   Članak 9.
   Sastanci kontaktnih točaka
   1.   Kontaktne točke Mreže sastaju se najmanje svakih pola godine, u skladu sa člankom 12.
   2.   Svaku državu članicu na tim sastancima predstavlja jedna ili više kontaktnih točaka, u čijoj pratnji mogu biti druge članice Mreže, ali ne više od četiri predstavnika po državi članici.
   3.   Prvi sastanak kontaktnih točaka održava se najkasnije 1. ožujka 2003., ne dovodeći u pitanje mogućnost održavanja prethodnih pripremnih sastanaka.
   Članak 10.
   Svrha periodičnih sastanaka kontaktnih točaka
   1.   Svrha periodičnih sastanaka kontaktnih točaka jest:

               a)

               omogućavanje kontaktnim točkama da se upoznaju i da razmijene iskustva, posebno s obzirom na djelovanje Mreže;

               b)

               omogućavanje platforme za raspravu o praktičnim i pravnim problemima na koje nailaze države članice u pravosudnoj suradnji, posebno s obzirom na primjenu mjera koje usvaja Europska zajednica;

               c)

               pronalaženje najbolje prakse u pravosudnoj suradnji u građanskim i trgovačkim stvarima te osiguravanje da se relevantne informacije šire unutar Mreže;

               d)

               razmjena podataka i gledišta, posebno s obzirom na strukturu, organizaciju i sadržaj te pristup raspoloživim informacijama iz glave III.;

               e)

               sastavljanje smjernica za postupno uvođenje paketa s praktičnim informacijama iz članka 15., posebno s obzirom na predmet o kojemu se radi i o obliku takvih informacijskih paketa;

               f)

               prepoznavanje specifičnih inicijativa, osim onih iz glave III., čiji je cilj postizanje usporedivih ciljeva.

         2.   Države članice osiguravaju da se iskustvo iz služenja posebnim mehanizmima suradnje koje omogućuju instrumenti Zajednice i međunarodni instrumenti podijeli na sastancima kontaktnih točaka.
   Članak 11.
   Sastanci članica Mreže
   1.   Sastanci otvoreni svim članicama Mreže održavaju se kako bi im omogućili međusobno upoznavanje i razmjenu iskustava, platformu za raspravu o praktičnim i pravnim problemima na koje nailaze i razmatranje specifičnih pitanja.
   Mogu se održavati i sastanci s posebnim temama.
   2.   Sastanci se sazivaju, ako je potrebno, u skladu sa člankom 12.
   3.   Komisija, u tijesnoj suradnji s Predsjedništvom Vijeća i s državama članicama, utvrđuje maksimalni broj sudionika za svaki sastanak.
   Članak 12.
   Organizacija i odvijanje sastanaka Mreže
   1.   Komisija, u tijesnoj suradnji s Predsjedništvom Vijeća i s državama članicama, saziva sastanke iz članaka 9. i 11. Komisija osigurava predsjedanje sastancima i potporu tajništva.
   2.   Prije svakoga sastanka, Komisija priprema nacrt dnevnog reda u dogovoru s Predsjedništvom Vijeća i savjetujući se s državama članicama putem njihovih kontaktnih točaka.
   3.   Dnevni red se dostavlja kontaktnim točkama prije sastanka. Ona mogu zahtijevati unošenje izmjena ili dodavanje dodatnih točaka.
   4.   Poslije svakoga sastanka Komisija priprema zapisnik, koji se dostavlja kontaktnim točkama.
   5.   Sastanci kontaktnih točaka i članica Mreže mogu se održavati u bilo kojoj državi članici.
   GLAVA III.

      INFORMACIJE RASPOLOŽIVE UNUTAR MREŽE I INFORMACIJSKI SUSTAV ZA JAVNOST

   Članak 13.
   Informacije koje se distribuiraju unutar Mreže
   1.   Informacije koje se distribuiraju unutar Mreže uključuju:

               a)

               informacije iz članka 2. stavka 5.;

               b)

               sve dodatne informacije koje kontaktne točke smatraju korisnima za ispravno djelovanje Mreže.

         2.   U svrhe odredaba stavka 1., Komisija postupno uspostavlja sigurni elektronički sustav razmjene informacija, s ograničenim pristupom, savjetujući se s kontaktnim točkama.
   Članak 14.
   Informacijski sustav za javnost
   1.   Informacijski sustav za javnost, utemeljen na Internetu, uključujući i internetsku stranicu za Mrežu, postupno se uspostavlja u skladu s odredbama članaka 17. i 18.
   2.   Informacijski sustav obuhvaća sljedeće elemente:

               a)

               Instrumente Zajednice koji su na snazi ili u fazi pripreme, a odnose se na pravosudnu suradnju u građanskim i trgovačkim stvarima;

               b)

               nacionalne mjere za primjenu, u državi članici o kojoj je riječ, instrumenata na snazi navedenih u točki a);

               c)

               međunarodne instrumente na snazi koji se odnose na pravosudnu suradnju u građanskim i trgovačkim stvarima čije su stranke države članice te izjave i rezerve dane u vezi s tim instrumentima;

               d)

               odgovarajuće elemente sudske prakse Zajednice u području pravosudne suradnje u građanskim i trgovačkim stvarima;

               e)

               informacijske pakete iz članka 15.

         3.   U svrhe pristupa informacijama navedenim u stavku 2. točkama a) i d), Mreža treba, ako je potrebno, na svojoj stranici postaviti veze prema drugim stranicama na kojima se mogu pronaći izvorne informacije.
   4.   Stranica posvećena Mreži na isti način olakšava pristup odgovarajućim incijativama za informiranje javnosti u područjima koja su s njome povezana te prema stranicama koje sadrže informacije o pravnim sustavima država članica.
   Članak 15.
   Informacijski paketi
   1.   Informacijski paketi posvećeni su, kao prioritet, pitanjima koja se odnose na pristup pravosuđu u državama članicama i sadrže informacije o načinima za pokretanje postupka pred sudom i za korištenje pravne pomoći, ničime ne dovodeći u pitanje druge inicijative Zajednice, koje Mreža u potpunosti poštuje.
   2.   Informacijski su paketi praktični i sažeti. Napisani su lako razumljivim jezikom i sadrže praktične informacije za javnost. Postupno se sastavljaju barem o sljedećim temama:

               a)

               načela pravnog sustava i pravosudne organizacije država članica;

               b)

               postupci za pokretanje postupka pred sudom, s posebnim osvrtom na tražbine male vrijednosti i sudske postupke koji im slijede, uključujući mogućnosti i postupke za ulaganje pravnog lijeka;

               c)

               uvjeti i postupci za korištenje pravne pomoći, uključujući opis zadataka nevladinih organizacija koje su aktivne u ovome području, uzimajući u obzir posao koji je već obavljen u okviru Dijaloga s građanima;

               d)

               nacionalni propisi o dostavi pismena;

               e)

               propisi i postupci za izvršavanje sudskih odluka donijetih u državama članicama;

               f)

               mogućnosti i postupci za donošenje privremenih mjera, posebno s obzirom na zapljenu imovine u svrhe izvršenja;

               g)

               mogućnosti alternativnog rješavanja sporova, uz naznaku o nacionalnim informacijskim i savjetodavnim centrima u okviru Mreže za izvansudsko rješavanje potrošačkih sporova koja djeluje na području Zajednice;

               h)

               organizacija i djelovanje zanimanja u pravosuđu.

         3.   Informacijski paketi, ako je potrebno, sadrže elemente odgovarajuće sudske prakse država članica.
   4.   Informacijski paketi mogu sadržavati i podrobnije informacije za stručnjake.
   Članak 16.
   Ažuriranje informacija
   Sve informacije koje se distribuiraju u okviru Mreže i javnosti u skladu sa člancima 13. do 15. redovito se ažuriraju.
   Članak 17.
   Uloga Komisije u informacijskom sustavu za javnost
   Komisija:

               1.

               je odgovorna za upravljanje informacijskim sustavom za javnost

               2.

               postavlja, savjetujući se s kontaktnim točkama, posebnu internetsku stranicu Mreže na svojoj internetskoj stranici.

               3.

               dostavlja informacije o odgovarajućim aspektima prava i postupaka Zajednice, uključujući o sudskoj praksi Zajednice, u skladu s odredbama članka 14.;

               4.

                           a)

                           osigurava da oblik informacijskih paketa bude dosljedan i da oni sadrže sve informacije koje Mreža smatra potrebnima;

                           b)

                           osigurava da ti informacijski paketi budu prevedeni na druge službene jezike tijela Zajednice i postavlja prijevode na stranicu posvećenu Mreži.

         Članak 18.
   Uloga kontaktnih točaka u informacijskome sustavu za javnost
   Kontaktne točke osiguravaju da:

               1.

               se Komisiji dostave odgovarajuće informacije, potrebne za uspostavu i rad informacijskoga sustava;

               2.

               informacije u sustavu budu točne;

               3.

               Komisija bude odmah obaviještena o svim ažuriranjima čim za neku informaciju bude potrebna izmjena;

               4.

               budu postupno sastavljeni informacijski paketi koji se odnose na njihovu državu članicu, u skladu sa smjernicama iz članka 10. stavka 1. točke e);

               5.

               informacijski paketi postavljeni na internetskoj stranici Mreže budu što više proširene u njihovoj državi članici.

         GLAVA IV.

      ZAVRŠNE ODREDBE

   Članak 19.
   Izmjene
   1.   Najkasnije 1. prosinca 2005. i najmanje svakih pet godina nakon toga datuma, Komisija Europskome parlamentu, Vijeću te Gospodarskom i socijalnom odboru podnosi izvješće o primjeni ove Direktive na temelju informacija koje dostavljaju kontaktne točke. Ako je potrebno, uz izvješće se prilažu prijedlozi o prilagodbama.
   2.   U izvješću se posebno razmatra, između ostalih relevantnih pitanja, mogućnost izravnog pristupa javnosti kontaktnim točkama Mreže, pristup i uključivanje zaposlenih u pravosuđu u djelovanje Mreže te sinergijsko djelovanje s Mrežom za izvansudsko rješavanje potrošačkih sporova koja djeluje na razini Zajednice. U izvješću se razmatra i veza između kontaktnih točaka Mreže i nadležnih tijela predviđenih instrumentima Zajednice i međunarodnim instrumentima koji se odnose na pravosudnu suradnju u građanskim i trgovačkim stvarima.
   Članak 20.
   Uspostava temeljnih sastavnih dijelova Mreže
   Najkasnije 1. lipnja 2002., države članice Komisiji dostavljaju informacije iz članka 2. stavka 5.
   Članak 21.
   Datum primjene
   Ova se Odluka primjenjuje od 1. prosinca 2002., osim članaka 2. i 20., koji se primjenjuju od datuma slanja ove Odluke državama članicama kojima je upućena.

      Ova se Odluka upućuje državama članicama u skladu s Ugovorom o osnivanju Europske zajednice.
      Sastavljeno u Bruxellesu 28. svibnja 2001.

            Za Vijeće

            Predsjednik

         T. BODSTRÖM

      (1)  SL C 29 E, 30.1.2001., str. 281.

      (2)  Mišljenje od 5.4.2001. (još nije objavljeno u Službenom listu).

      (3)  SL C 139, 11.5.2001., str. 6.

      (4)  SL C 19, 23.1.1999., str. 1.

      (5)  SL L 281, 23.11.1995., str. 31.

      (6)  SL L 24, 30.1.1998., str. 1.

      (7)  SL L 105, 27.4.1996. str. 1.


title: 2000/245/EZ: Odluka Komisije od 2. veljače 2000. o postupku potvrđivanja sukladnosti građevnih proizvoda na temelju članka 20. stavka 4. Direktive Vijeća 89/106/EEZ u vezi s proizvodima od ravnog stakla, profiliranog stakla i staklenih blokova (priopćena pod brojem dokumenta C(1999) 5016)  Tekst značajan za EGP

text:
               13/Sv. 064

               HR

               Službeni list Europske unije

               68

         32000D0245

               L 077/13

               SLUŽBENI LIST EUROPSKE UNIJE

               02.02.2000.

      ODLUKA KOMISIJE

   od 2. veljače 2000.
   o postupku potvrđivanja sukladnosti građevnih proizvoda na temelju članka 20. stavka 4. Direktive Vijeća 89/106/EEZ u vezi s proizvodima od ravnog stakla, profiliranog stakla i staklenih blokova
   (priopćena pod brojem dokumenta C(1999) 5016)
   (Tekst značajan za EGP)
   (2000/245/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica koji se odnose na građevne proizvode (1), kako je izmijenjena Direktivom 93/68/EEZ (2), a posebno njezin članak 13. stavak 4.,
   budući da:

               (1)

               Komisija mora izabrati između dva postupka potvrđivanja sukladnosti, na temelju članka 13. stavka 3. Direktive 89/106/EEZ, najmanje zahtjevan postupak koji je u skladu sa sigurnošću. To znači da treba odlučiti da li je, za dani proizvod ili skupinu proizvoda, postojanje nadzornog sustava proizvodnje pod odgovornošću proizvođača potreban i dovoljan uvjet za potvrđivanje sukladnosti ili je za ispunjavanje kriterija iz članka 13. stavka 4. potrebno uključiti ovlašteno certifikacijsko tijelo.

               (2)

               Člankom 13. stavkom 4. zahtijeva se da time utvrđeni postupak bude naznačen u ovlaštenjima i tehničkim specifikacijama. Stoga je poželjno definirati pojam proizvoda ili skupine proizvoda onako kako se koristi u ovlaštenjima i tehničkim specifikacijama.

               (3)

               Oba postupka predviđena člankom 13. stavkom 3. detaljno su opisana u Prilogu III. Direktivi 89/106/EEZ. Stoga je potrebno jasno odrediti metode pomoću kojih bi se ta dva postupka morala provesti, pozivanjem na Prilog III., za svaki proizvod ili skupinu proizvoda, jer Prilog III. daje prednost određenim sustavima.

               (4)

               Postupak iz članka 13. stavka 3. (a) odgovara sustavima utvrđenim u prvoj mogućnosti, bez neprekidnog nadzora, te drugoj i trećoj mogućnosti odjeljka 2. ii. Priloga III. Postupak iz članka 13. stavka 3. (b) odgovara sustavima utvrđenim u odjeljku 2. i. Priloga III., te u prvoj mogućnosti odjeljka 2. ii. Priloga III., s neprekidnim nadzorom.

               (5)

               Mjere predviđene ovom Odlukom nisu u skladu s mišljenjem Stalnoga odbora za graditeljstvo.

               (6)

               Odluka je podnesena Vijeću koje se nije moglo odazvati u razdoblju od tri mjeseca predviđenom u Direktivi 89/106/EEZ. Predloženu mjeru stoga donosi Komisija,

         DONIJELA JE OVU ODLUKU:
   Članak 1.
   Sukladnost proizvoda i skupine proizvoda utvrđenih u Prilogu I. ocjenjuje se postupkom kojim proizvođač ima isključivo pod svojom odgovornošću nadzorni sustav tvorničke proizvodnje kojim se jamči da je proizvod u skladu s odgovarajućim tehničkim specifikacijama.
   Članak 2.
   Sukladnost proizvoda utvrđenih u Prilogu II. potvrđuje se postupkom kojim je, uz nadzorni sustav tvorničke proizvodnje kojim upravlja proizvođač, u ocjenu i nadzor kontrole proizvodnje ili samog proizvoda uključeno ovlašteno certifikacijsko tijelo.
   Članak 3.
   Postupak potvrđivanja sukladnosti kako je utvrđen u Prilogu III. navodi se u ovlaštenjima za usklađene norme.
   Članak 4.
   Ova je Odluka upućena državama članicama.

      Sastavljeno u Bruxellesu 2. veljače 2000.

            Za Komisiju

         Erkki LIIKANEN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.
   PRILOG I.

      Panel ploče od ravnog i zakrivljenog stakla (što uključuje obično staklo, obrađeno staklo, posebno ili sigurnosno staklo, bojano staklo, staklo prevučeno filmom, emajlirano staklo, površinski obrađeno staklo ili zrcalno staklo):

   Za sve upotrebe osim:

               —

               za upotrebu u ostakljenim dijelovima specifično namijenjenima osiguranju otpornosti na požar,

               —

               kao neprobojni ostakljeni dijelovi ili ostakljeni dijelovi protiv eksplozija.

      Profilirano staklo u obliku žlijeba (sa žicom ili bez):

   Za sve upotrebe osim:

               —

               za upotrebu u ostakljenim dijelovima specifično namijenjenima osiguranju otpornosti na požar.

      Elementi izolacijskog stakla:

   Za sve upotrebe osim:

               —

               za upotrebu u ostakljenim dijelovima specifično namijenjenima osiguranju otpornosti na požar,

               —

               kao neprobojni ostakljeni dijelovi ili ostakljeni dijelovi protiv eksplozija.

      Stakleni blokovi:

   Za upotrebu za nenosive namjene osim:

               —

               kao neprobojni ostakljeni dijelovi ili ostakljeni dijelovi protiv eksplozija.

      Zidne panel ploče od staklenih blokova:

   Za sve upotrebe u nenosive namjene osim:

               —

               za protupožarne odjeljke,

               —

               kao neprobojni ostakljeni dijelovi ili ostakljeni dijelovi protiv eksplozija.

         PRILOG II.

      Panel ploče od ravnog i zakrivljenog stakla (što uključuje obično staklo, obrađeno staklo, posebno ili sigurnosno staklo, bojano staklo, staklo prevučeno filmom, emajlirano staklo, površinski obrađeno staklo ili zrcalno staklo):

               —

               za upotrebu u ostakljenim dijelovima specifično namijenjenima osiguranju otpornosti na požar,

               —

               kao neprobojni ostakljeni dijelovi ili ostakljeni dijelovi protiv eksplozija.

      Profilirano staklo u obliku žlijeba (sa žicom ili bez):

               —

               za upotrebu u ostakljenim dijelovima specifično namijenjenima osiguranju otpornosti na požar.

      Elementi izolacijskog stakla:

               —

               za upotrebu u ostakljenim dijelovima specifično namijenjenima osiguranju otpornosti na požar,

               —

               kao neprobojni ostakljeni dijelovi ili ostakljeni dijelovi protiv eksplozija.

      Stakleni blokovi:

   kao neprobojni ostakljeni dijelovi ili ostakljeni dijelovi protiv eksplozija.

      Zidne panel ploče od staklenih blokova:

               —

               za protupožarne odjeljke,

               —

               kao neprobojni ostakljeni dijelovi ili ostakljeni dijelovi protiv eksplozija.

         PRILOG III.

                  Napomena:

               Za proizvode koji imaju jedan ili više predviđenih načina upotrebe određenih u sljedećim skupinama proizvoda, zadaće ovlaštenog tijela, koje su izvedene iz odgovarajućih sustava potvrđivanja sukladnosti, kumulativne su.

         SKUPINA PROIZVODA

      PROIZVODI OD RAVNOG STAKLA, PROFILIRANOG STAKLA I STAKLENIH BLOKOVA (1/6)

   1.   Sustavi potvrđivanja sukladnosti

   Za dolje navedeni proizvod(-e) i njegovu predviđenu upotrebu(-e), zahtijeva se da CEN/Cenelec odredi sljedeći sustav(-e) potvrđivanja sukladnosti u odgovarajućoj usklađenoj normi(-ama):

               Proizvod(-i)

               Predviđena(-e) upotreba(-e)

               Razina(-e) ili klasa(-e)
               (otpornost na požar)

               Sustav(-i) potvrđivanja sukladnosti

                  Panel ploče od ravnog i zakrivljenog stakla

                  Profilirano staklo u obliku žlijeba

                  Elementi izolacijskog stakla

               Za upotrebu u ostakljenim dijelovima specifično namijenjenima osiguranju otpornosti na požar

               Bilo koje

               1

                  Zidne panel ploče od staklenih blokova

               Za protupožarne odjeljke

               Bilo koje

               1

               Sustav 1.: Vidjeti odjeljak 2 i. Priloga III. Direktivi 89/106/EEZ, bez inspekcijskog testa uzoraka.

         Specifikacija sustava mora biti takva da se on može provesti čak i tamo gdje se izvedba za određeno svojstvo ne treba utvrditi, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim slučajevima proizvođaču se ne smije nametati provjera takvog svojstva ako on ne želi deklarirati izvedbu proizvoda u tom pogledu.
   SKUPINA PROIZVODA

      PROIZVODI OD RAVNOG STAKLA, PROFILIRANOG STAKLA I STAKLENIH BLOKOVA (2/6)

   1.   Sustavi potvrđivanja sukladnosti

   Za dolje navedeni proizvod(-e) i njegovu predviđenu upotrebu(-e), zahtijeva se da CEN/Cenelec odredi sljedeći sustav(-e) potvrđivanja sukladnosti u odgovarajućoj usklađenoj normi(-ama):

               Proizvod(-i)

               Predviđena(-e) upotreba(-e)

               Razina(-e) ili klasa(-e)
               (otpornost na požar)

               Sustav(-i) potvrđivanja sukladnosti

                  Panel ploče od ravnog i zakrivljenog stakla

                  Profilirano staklo u obliku žlijeba

                  Elementi izolacijskog stakla

                  Stakleni blokovi

                  Zidne panel ploče od staklenih blokova

               Za upotrebe za koje vrijede propisi u vezi s požarnim uvjetima

               A, B, C,
               A (1), D, E, F

               3
               4

               Sustav 3.: Vidjeti odjeljak 2 ii. Priloga III. Direktivi 89/106/EEZ, druga mogućnost.
               Sustav 4.: Vidjeti odjeljak 2 ii. Priloga III. Direktivi 89/106/EEZ, treća mogućnost.

         Specifikacija sustava mora biti takva da se on može provesti čak i tamo gdje se izvedba za određeno svojstvo ne treba utvrditi, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim slučajevima proizvođaču se ne smije nametati provjera takvog svojstva ako on ne želi deklarirati izvedbu proizvoda u tom pogledu.
   SKUPINA PROIZVODA

      PROIZVODI OD RAVNOG STAKLA, PROFILIRANOG STAKLA I STAKLENIH BLOKOVA (3/6)

   1.   Sustavi potvrđivanja sukladnosti

   Za dolje navedeni proizvod(-e) i njegovu predviđenu upotrebu(-e), zahtijeva se da CEN/Cenelec odredi sljedeći sustav(-e) potvrđivanja sukladnosti u odgovarajućoj usklađenoj normi(-ama):

               Proizvod(-i)

               Predviđena(-e) upotreba(-e)

               Razina(-e) ili klasa(-e)

               Sustav(-i) potvrđivanja sukladnosti

                  Panel ploče od ravnog i zakrivljenog stakla

                  Profilirano staklo u obliku žlijeba

                  Elementi izolacijskog stakla

               Za upotrebe za koje vrijede propisi u vezi s uvjetima kod požara s vanjske strane

               Proizvodi koje treba testirati
               Proizvodi za koje se „smatra da ispunjavaju uvjete” bez testiranja (2)

               3
               4

               Sustav 3.: Vidjeti Odjeljak 2 ii. Priloga III. Direktivi 89/106/EEZ, druga mogućnost.
               Sustav 4.: Vidjeti Odjeljak 2 ii. Priloga III. Direktivi 89/106/EEZ, treća mogućnost.

         Specifikacija sustava mora biti takva da se on može provesti čak i tamo gdje se izvedba za određeno svojstvo ne treba utvrditi, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim slučajevima proizvođaču se ne smije nametati provjera takvog svojstva ako on ne želi deklarirati izvedbu proizvoda u tom pogledu.
   SKUPINA PROIZVODA

      PROIZVODI OD RAVNOG STAKLA, PROFILIRANOG STAKLA I STAKLENIH BLOKOVA (4/6)

   1.   Sustavi potvrđivanja sukladnosti

   Za dolje navedeni proizvod(-e) i njegovu predviđenu upotrebu(-e), zahtijeva se da CEN/Cenelec odredi sljedeći sustav(-e) potvrđivanja sukladnosti u odgovarajućoj usklađenoj normi(-ama):

               Proizvod(-i)

               Predviđena(-e) upotreba(-e)

               Razina(-e) ili klasa(-e)

               Sustav(-i) potvrđivanja sukladnosti

                  Panel ploče od ravnog i zakrivljenog stakla

                  Elementi izolacijskog stakla

                  Stakleni blokovi

                  Zidne panel ploče od staklenih blokova

               Kao neprobojni ostakljeni dijelovi ili ostakljeni dijelovi protiv eksplozija
               Za druge upotrebe koje predstavljaju rizik tipa ‚oprez-pri-upotrebi’ i za koje vrijede takvi propisi

               —
               —

               1
               3

                  Profilirano staklo u obliku žlijeba

               Za upotrebe koje predstavljaju rizik tipa ‚oprez-pri-upotrebi’ i za koje vrijede takvi propisi

               —

               3

               Sustav 1.: Vidjeti odjeljak 2 ii. Priloga III. Direktivi 89/106/EEZ, bez inspekcijskog testa uzoraka.
               Sustav 3.: Vidjeti odjeljak 2 ii. Priloga III. Direktivi 89/106/EEZ, druga mogućnost.

         Specifikacija sustava mora biti takva da se on može provesti čak i tamo gdje se izvedba za određeno svojstvo ne treba utvrditi, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim slučajevima proizvođaču se ne smije nametati provjera takvog svojstva ako on ne želi deklarirati izvedbu proizvoda u tom pogledu.
   SKUPINA PROIZVODA

      PROIZVODI OD RAVNOG STAKLA, PROFILIRANOG STAKLA I STAKLENIH BLOKOVA (5/6)

   1.   Sustavi potvrđivanja sukladnosti

   Za dolje navedeni proizvod(-e) i njegovu predviđenu upotrebu(-e), zahtijeva se da CEN/Cenelec odredi sljedeći sustav(-e) potvrđivanja sukladnosti u odgovarajućoj usklađenoj normi(-ama):

               Proizvod(-i)

               Predviđena(-e) upotreba(-e)

               Razina(-e) ili klasa(-e)

               Sustav(-i) potvrđivanja sukladnosti

                  Panel ploče od ravnog i zakrivljenog stakla (posebno obrađene)

                  Profilirano staklo u obliku žlijeba

                  Elementi izolacijskog stakla

                  Stakleni blokovi

                  Zidne panel ploče od staklenih blokova

               Za upotrebe povezane s očuvanjem energije i/ili zaštitom od buke

               —

               3

               Sustav 3.: Vidjeti odjeljak 2 ii. Priloga III. Direktivi 89/106/EEZ, duga mogućnost.

         Specifikacija sustava mora biti takva da se on može provesti čak i tamo gdje se izvedba za određeno svojstvo ne treba utvrditi, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim slučajevima proizvođaču se ne smije nametati provjera takvog svojstva ako on ne želi deklarirati izvedbu proizvoda u tom pogledu.
   SKUPINA PROIZVODA

      PROIZVODI OD RAVNOG STAKLA, PROFILIRANOG STAKLA I STAKLENIH BLOKOVA (6/6)

   1.   Sustavi potvrđivanja sukladnosti

   Za dolje navedeni proizvod(-e) i njegovu predviđenu upotrebu(-e), zahtijeva se da CEN/Cenelec odredi sljedeći sustav(-e) potvrđivanja sukladnosti u odgovarajućoj usklađenoj normi(-ama):

               Proizvod(-i)

               Predviđena(-e) upotreba(-e)

               Razina(-e) ili klasa(-e)

               Sustav(-i) potvrđivanja sukladnosti

                  Panel ploče od ravnog i zakrivljenog stakla

                  Profilirano staklo u obliku žlijeba

                  Elementi izolacijskog stakla

                  Stakleni blokovi

                  Zidne panel ploče od staklenih blokova

               Za drukčije upotrebe od onih određenih za skupine od 1/6 do 5/6

               —

               4

               Sustav 4.: Vidjeti odjeljak 2 ii. Priloga III. Direktivi 89/106/EEZ, treća mogućnost.

         Specifikacija sustava mora biti takva da se on može provesti čak i tamo gdje se izvedba za određeno svojstvo ne treba utvrditi, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim slučajevima proizvođaču se ne smije nametati provjera takvog svojstva ako on ne želi deklarirati izvedbu proizvoda u tom pogledu.

      (1)  Materijali klase A koje ne treba testirati na otpornost na požar, prema Odluci 96/603/EZ.

      (2)  Treba potvrditi u pregovorima s radnom skupinom za uredbe u slučaju požara.